CELEX: 52012JC0029
Language: lt
Date: 2012-10-17
Title: Bendras pasiūlymas TARYBOS REGLAMENTAS kuriuo iš dalies keičiamas Reglamentas (EB) Nr. 765/2006 dėl ribojamųjų priemonių Baltarusijai

|
			
		
		
		52012JC0029
		
			Bendras pasiūlymas TARYBOS REGLAMENTAS kuriuo iš dalies keičiamas Reglamentas (EB) Nr. 765/2006 dėl ribojamųjų priemonių Baltarusijai /* JOIN/2012/029 final - 2012/0296 (NLE) */
			
				
		
		
			
			   	AIŠKINAMASIS
MEMORANDUMAS
(1)                   
2006 m. gegužės 18 d. Tarybos
reglamentu (EB) Nr. 765/2006 su pakeitimais nustatyta, kad įšaldomos
Baltarusijos Prezidento A. Lukašenkos ir tam tikrų
pareigūnų lėšos, asmenų, atsakingų už šiurkščius
žmogaus teisių pažeidimus arba pilietinės visuomenės ir
demokratinės opozicijos represiją, lėšos, taip pat asmenų
ir subjektų, kuriems A. Lukašenkos režimas palankus ar kurie jį
remia, pirmiausia asmenų ir subjektų, teikiančių
finansinę ir materialinę paramą šiam režimui, lėšos.
(2)                   
Siekdama užtikrinti didesnį aiškumą,
Taryba nusprendė patikslinti ir konsoliduoti fizinių ar
juridinių asmenų, subjektų ir institucijų įtraukimo
į Tarybos sprendimo 2010/639/BUSP priedų sąrašus kriterijus ir
šį sprendimą pakeisti 2012 m. lapkričio 1 d.
įsigaliosiančiu nauju sprendimu, taip pat minėtus priedus
sujungti į vieną.
(3)                   
Ši priemonė patenka į Sutarties dėl
Europos Sąjungos veikimo taikymo sritį ir todėl jai
įgyvendinti būtina imtis reguliavimo veiksmų Sąjungos
lygiu, visų pirma siekiant užtikrinti, kad ekonominės veiklos
vykdytojai visose valstybėse narėse ją taikytų vienodai.
(4)                   
Sąjungos vyriausiasis įgaliotinis
užsienio reikalams ir saugumo politikai ir Europos Komisija siūlo
atitinkamai iš dalies pakeisti Tarybos reglamentą (EB) Nr. 765/2006.
2012/0296 (NLE)
Bendras pasiūlymas
TARYBOS REGLAMENTAS
kuriuo iš dalies keičiamas Reglamentas
(EB) Nr. 765/2006 dėl ribojamųjų priemonių Baltarusijai
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 215 straipsnį,
atsižvelgdama į 2012 m.
spalio ... d. Tarybos sprendimą 2012/.../BUSP, kuriuo
pakeičiamas Sprendimas 2010/639/BUSP dėl ribojamųjų
priemonių Baltarusijai[1],

atsižvelgdama į bendrą Sąjungos
vyriausiojo įgaliotinio užsienio reikalams ir saugumo politikai bei
Europos Komisijos pasiūlymą,
kadangi:
(1)       2006 m. gegužės 18 d.
Tarybos reglamentu (EB) Nr. 765/2006 dėl ribojamųjų
priemonių Baltarusijai[2]
nustatyta, kad įšaldomos Baltarusijos Prezidento A. Lukašenkos ir tam
tikrų pareigūnų lėšos, asmenų, atsakingų už, inter
alia, šiurkščius žmogaus teisių pažeidimus arba pilietinės
visuomenės ir demokratinės opozicijos represiją, lėšos,
taip pat asmenų ir subjektų, kuriems palankus A. Lukašenkos
režimas ar kurie jį remia, lėšos;
(2)       Sprendimu 2012/.../BUSP
Taryba nusprendė patikslinti fizinių ar juridinių asmenų,
subjektų ir institucijų įtraukimo į Tarybos sprendimo 2010/639/BUSP[3] priedų sąrašus
kriterijus ir sujungti šiuos priedus į vieną; 
(3)       ši priemonė patenka
į Sutarties dėl Europos Sąjungos veikimo taikymo sritį ir
todėl jai įgyvendinti būtina imtis reguliavimo veiksmų
Sąjungos lygiu, visų pirma siekiant užtikrinti, kad ekonominės
veiklos vykdytojai visose valstybėse narėse ją taikytų
vienodai;
(4)       todėl Reglamentas (EB)
Nr. 765/2006 turėtų būti atitinkamai iš dalies pakeistas,
PRIĖMĖ ŠĮ
REGLAMENTĄ:
1 straipsnis
Reglamentas (EB) Nr. 765/2006 iš dalies
keičiamas taip:
1) 2 straipsnis pakeičiamas taip:
„2 straipsnis
1. Įšaldomos visos I priede
išvardytiems fiziniams ar juridiniams asmenims, subjektams arba institucijoms
priklausančios, jų nuosavybės teise turimos, valdomos arba
kontroliuojamos lėšos ir ekonominiai ištekliai. 
2. I priede išvardytiems fiziniams ar
juridiniams asmenims, subjektams arba institucijoms ar jų naudai
draudžiama tiesiogiai ar netiesiogiai leisti naudotis lėšomis arba
ekonominiais ištekliais. 
3. Draudžiama sąmoningai ir
apgalvotai dalyvauti veikloje, kuria tiesiogiai ar netiesiogiai siekiama
nesilaikyti arba dėl kurios tiesiogiai ar netiesiogiai nesilaikoma 1 ir 2
dalyse nurodytų priemonių. 
4. I priede išvardijami fiziniai ar
juridiniai asmenys, subjektai ir institucijos, kurie ... m. ... d.
Tarybos sprendimo .../.../BUSP dėl ribojamųjų priemonių
Baltarusijai[4]
4 straipsnio 1 dalies a punkte Tarybos įvardyti kaip atsakingi už
šiurkščius žmogaus teisių pažeidimus arba pilietinės
visuomenės ir demokratinės opozicijos represiją, arba kurie savo
veikla kitaip smarkiai kenkia demokratijai arba teisinei valstybei
Baltarusijoje, taip pat su jais susiję fiziniai ar juridiniai asmenys,
subjektai arba institucijos ir jiems nuosavybės teise priklausantys arba
jų kontroliuojami juridiniai asmenys, subjektai ir institucijos.         
5. I priede taip pat išvardijami
fiziniai ar juridiniai asmenys, subjektai ir institucijos, kurie ... m.
... d. Tarybos sprendimo .../.../BUSP 4 straipsnio 1 dalies b punkte
Tarybos įvardyti kaip tie, kuriems palankus A. Lukašenkos režimas ar
kurie jį remia, ir jiems nuosavybės teise priklausantys arba jų
kontroliuojami juridiniai asmenys, subjektai ar institucijos.“
2) 2b straipsnio 1 ir 2 dalyse, 3 straipsnio 1
dalies a punkte, 4a straipsnyje ir 8a straipsnio 1 ir 4 dalyse esančios
nuorodos į I, IA ir IB priedus arba į I ar IA priedus
pakeičiamos nuorodomis į I priedą. 
2 straipsnis
Šis reglamentas įsigalioja 2012 m.
lapkričio 1 d.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
[1]               OL L ..., 2012 1 ..., p. … .
[2]               OL L 134, 2006 5 20, p. 1.
[3]               OL L 280, 2010 10 26, p. 18.
[4]               OL C […], […], p. […].